CELEX: E2012P0004
Language: sk
Date: 2012-06-02 00:00:00
Title: Žaloba spoločnosti Risdal Touring AS z  2. júna 2012 proti Dozornému úradu EZVO (Vec E-4/12)

25.10.2012   
            
            
               SK
            
            
               Úradný vestník Európskej únie
            
            
               C 324/11
            
         Žaloba spoločnosti Risdal Touring AS z 2. júna 2012 proti Dozornému úradu EZVO
   (Vec E-4/12)
   2012/C 324/09
   Spoločnosť Risdal Touring AS, ktorú zastupuje advokát Jon Midthjell, Advokatfirmaet Midthjell AS, Grev Wedels plass 5, 0151 Oslo, Nórsko, podala 2. júna 2012 na Súd EZVO žalobu proti Dozornému úradu EZVO.
   Žalobca žiada Súd EZVO, aby:
   
               1.
            
            
               zrušil napadnuté rozhodnutie a
            
         
               2.
            
            
               nariadil odporcovi a ďalším účastníkom úhradu súdnych trov.
            
         
      Právna a skutková podstata veci a právne odôvodnenie:
   
   
               —
            
            
               Žalobca je súkromná spoločnosť so sídlom v Nórsku. Spoločnosť je prevádzkovateľom na trhu turistickej autobusovej dopravy. Pôsobí v Nórsku a v niekoľkých členských štátoch EÚ.
            
         
               —
            
            
               Žalobca sa domáha o zrušenie rozhodnutia ESA oznámeného 5. apríla 2012 a následne 4. mája 2012, ktorým sa verejnosti odopiera prístup k úplnému zneniu vyhlásenia obsahu vo veci ESA č. 70506.
            
         
               —
            
            
               Žalobca tvrdí, že Dozorný úrad EZVO:
               
                           —
                        
                        
                           porušil článok 2 ods. 1 pravidiel prístupu k dokumentom a článok 4 ods. 2 pravidiel prístupu k dokumentom odmietnutím poskytnutia prístupu k úplnému vyhláseniu obsahu v prípade ESA č. 70506,
                        
                     
                           —
                        
                        
                           porušil článok 2 ods. 1 a článok 4 ods. 2 pravidiel prístupu k dokumentom tým, že napadnutým rozhodnutím odmietol zverejniť skutkové otázky, ktoré sám položil nórskej vláde, magistrátu mesta Osla a príjemcovi možnej protiprávnej pomoci s cieľom stanoviť, či je potrebné začať konanie vo veci formálneho zisťovania na základe sťažnosti týkajúcej sa štátnej pomoci, ktorá bola žalovanej strane doručená 8. septembra 2011,
                        
                     
                           —
                        
                        
                           porušil článok 2 ods. 1 a článok 4 ods. 2 pravidiel týkajúcich sa prístupu k dokumentom tým, že napadnutým rozhodnutím odmietol zverejniť skutkové otázky, ktoré mu boli doručené od magistrátu mesta Osla a príjemcu možnej protiprávnej pomoci s cieľom stanoviť, či je potrebné začať konanie vo veci formálneho zisťovania na základe sťažnosti týkajúcej sa štátnej pomoci, ktorá bola žalovanej strane doručená 8. septembra 2011, a
                        
                     
                           —
                        
                        
                           porušil článok 16 Dohody o dozore a súde tým, že napadnuté rozhodnutie nebolo odôvodnené.